জান্সকার থেকে যাত্রা

জান্সকার থেকে যাত্রা হল ২০১০ সালের একটি তথ্যচিত্র, যেটি ফ্রেডেরিক মার্কস ওয়ারিয়র ফিল্মসের জন্য লিখেছেন, প্রযোজনা এবং পরিচালনা করেছেন । এটি ১৭ জন ছোট শিশুর আবেগঘন গল্প বলে, যারা তাদের বিলুপ্তপ্রায় তিব্বতি সংস্কৃতিকে বাঁচানোর জন্য চিরতরে বাড়ি ও পরিবার ছেড়ে চলে যায়। পৃথিবীর অন্যতম দুর্গম ও জনমানবহীন স্থান – উত্তর-পশ্চিম ভারতের জান্সকার থেকে যাত্রা শুরু করে এই অভিযাত্রীরা ১৭,০০০ ফুট উঁচু হিমালয়ের গিরিপথ পায়ে হেঁটে পাড়ি দেয়। পথপ্রদর্শক হিসেবে থাকা দুজন সন্ন্যাসী ৩০ বছর আগে যখন শিশু ছিলেন, তখন তারা ওই একই পথে হেঁটেছিলেন। তাদের সাথে থাকা এই ১৭ টি শিশু হয়তো ১০-১৫ বছর বা তারও বেশি সময় ধরে বাড়ি ফিরতে পারবে না। রিচার্ড গিয়ারের ধারাভাষ্য এবং দলাই লামার উপস্থিতিতে নির্মিত এই চলচ্চিত্রটি তাদের অবিশ্বাস্য যাত্রার গল্প বলে।

কাহিনী সংক্ষেপ

জান্সকার হলো শেষ অবশিষ্ট আদি তিব্বতি বৌদ্ধ সমাজ, যার হাজার হাজার বছরের অবিচ্ছিন্ন ও বিশুদ্ধ ঐতিহ্য রয়েছে। কাছাকাছি তিব্বত ও লাদাখ, সিকিম, ভুটান বা নেপালে ঐতিহ্যবাহী তিব্বতি বৌদ্ধ সংস্কৃতি হয় ইতিমধ্যেই বিলুপ্ত হয়ে গেছে বা বিলুপ্তির পথে রয়েছে। তিব্বতে চীনা সরকারের পরিকল্পনার ভয়াবহতার সাথে অন্য জায়গায় বৈশ্বিক অর্থনীতির ধ্বংসযজ্ঞের মিল হয়েছে। উত্তর-পশ্চিম ভারতের হিমালয়ের উঁচু পর্বতমালায় ঘেরা জান্সকার, যা পৃথিবীর অন্যতম দুর্গম স্থান, এখনও পর্যন্ত নিরাপদ ছিল। কিন্তু সেই পরিস্থিতি বদলাচ্ছে।

৩-৫ বছরের মধ্যে জান্সকারের কেন্দ্র পদুম এবং প্রতিবেশী লাদাখের কেন্দ্র লেহ-এর সাথে সংযোগকারী রাস্তা তৈরীর কাজ সম্পন্ন হবে। যে পথে আগে গাড়িতে দুই দিন সময় লাগত, এখন তা মাত্র ৪-৫ ঘণ্টায় পাড়ি দেওয়া যাবে। অর্থনৈতিক সমৃদ্ধি আসার সাথে সাথে জান্সকারের এই অবিচ্ছিন্ন বৌদ্ধ সামাজিক ঐতিহ্যেরও অবসান ঘটবে। এখানকার স্থানীয় ভাষা, সংস্কৃতি এবং ধর্মীয় প্রথা কি টিকে থাকতে পারবে?

দলাই লামা জান্সকারের স্তংদে মঠের দুজন সন্ন্যাসীকে নির্দেশ দিয়েছেন যেন তারা এটি নিশ্চিত করার জন্য তাদের সর্বশক্তি প্রয়োগ করেন। সন্ন্যাসীরা আশেপাশের গ্রামের শিশুদের তাদের নিজস্ব ভাষা, সংস্কৃতি, ইতিহাস এবং ধর্ম সম্পর্কে শিক্ষা দেওয়ার জন্য একটি বিদ্যালয় তৈরি করছেন। বর্তমানে সরকারি স্কুলে এই বিষয়গুলো পড়ানো হয় না এবং বছরের বেশিরভাগ সময়ই স্কুল বন্ধ থাকে। কাছাকাছি বেসরকারি স্কুলটিও এই বিষয়গুলো পড়ায় না এবং উপরন্তু তা এলাকার দরিদ্র পরিবারগুলোর জন্য ব্যয়বহুল। স্তংদেতে, আদিবাসী ঐতিহ্যের পাশাপাশি শিশুদের সেরা পশ্চিমা পাঠ্যক্রমেও শিক্ষিত করা হবে।

সন্ন্যাসীরা সময়ের সাথে পাল্লা দিয়ে কাজ করছেন। তারা বিদ্যালয়টি বানানোর কাজ  সম্পন্ন করার পাশাপাশি মানালি শহর এবং তার বাইরের অন্যান্য স্কুল ও মঠগুলোতে স্থানীয় শিশুদের ভর্তির ব্যবস্থা করছেন। এর জন্য ১৭,৫০০ ফুট উঁচু একটি গিরিপথ পায়ে হেঁটে বা ঘোড়ায় চড়ে, এমনকি ইয়াকের সাহায্যে পার হতে হয়... তা সে যা কিছুই লাগুক না কেন।

পুরস্কার

ইউরোপীয় স্পিরিচুয়াল ফিল্ম ফেস্টিভ্যাল, সেরা তথ্যচিত্র, মার্চ ২০১১European Spiritual Film Festival (ESFF) winners 2011
অ্যারিজোনা আন্তর্জাতিক চলচ্চিত্র উৎসব, সংস্কৃতি সংযোগের জন্য বিশেষ জুরি পুরস্কার, এপ্রিল ২০১১Arizona International Film Festival Winners Announced! – Tucson Filmmaker Magazine

উৎসবসমূহ

বিশ্ব প্রিমিয়ার: বোল্ডার আন্তর্জাতিক চলচ্চিত্র উৎসব ফেব্রুয়ারি ২০১০Boulder International Film Festival 2010
বিগ স্কাই আন্তর্জাতিক চলচ্চিত্র উৎসব, মিসৌলা, মন্টানা ফেব্রুয়ারি ২০১০Big Sky continues to change the way we look at documentary filmmaking by Missoula Independent
ডক এজ ফিল্ম ফেস্টিভ্যাল, অকল্যান্ড এবং ওয়েলিংটন, নিউজিল্যান্ড, মার্চ ২০১০Documentary Edge Festival 2010 
ক্লিভল্যান্ড আন্তর্জাতিক চলচ্চিত্র উৎসব, মার্চ ২০১০Cleveland International Film Festival 
নিউ জার্সি আন্তর্জাতিক চলচ্চিত্র উৎসব, মে ২০১০N.J. International Film Festival schedule announced 
ইশিয়া আন্তর্জাতিক চলচ্চিত্র উৎসব, সিসিলি, ইতালি, জুলাই ২০১০Ischia Film Festival Catalogo 2010
সান ভ্যালি স্পিরিচুয়াল ফিল্ম ফেস্টিভ্যাল সেপ্টেম্বর ২০১০
উডস্টক চলচ্চিত্র উৎসব, অক্টোবর ২০১০Woodstock Film Festival 2010
মিল ভ্যালি আন্তর্জাতিক চলচ্চিত্র উৎসব, অক্টোবর ২০১০Mill Valley Film Festival 2010
আন্তর্জাতিক কলেজ পিস ফিল্ম ফেস্টিভ্যাল, সিউল, কোরিয়া, অক্টোবর, ২০১০International College Peace Film Festival 2010 
থার্ড আই ফিল্ম ফেস্টিভ্যাল, সান ফ্রান্সিসকো, সিএ, নভেম্বর ২০১০3rd I Film Festival 2010 
আর্টিভিষ্ট ফিল্ম ফেস্টিভ্যাল, এলএ, সিএ, ডিসেম্বর ২০১০
সোনোমা আন্তর্জাতিক চলচ্চিত্র উৎসব, এপ্রিল, ২০১১Sonoma International Film Festival 2011 
ফ্লোরিডা আন্তর্জাতিক চলচ্চিত্র উৎসব, এপ্রিল ২০১১
সেডোনা আন্তর্জাতিক চলচ্চিত্র উৎসব, মার্চ ২০১১Sedona International Film Festival 2011 Program 

বিতরণ

ফ্রান্সে জুপিটার ফিল্মস দ্বারা এটি বিতরণ করা হয়েছে। ফ্রেডেরিক মার্কস বর্তমানে তার অলাভজনক সংস্থা ওয়ারিয়র ফিল্মসের মাধ্যমে মার্কিন যুক্তরাষ্ট্রে 'জার্নি ফ্রম জান্সকার' চলচ্চিত্রটি স্ব-বিতরণ করছেন।

বহিঃসংযোগ
 জার্নি ফ্রম জান্সকার ওয়ারিয়রফিল্মস.অর্গে
 জার্নি ফ্রম জান্সকার দা ইন্টারনেট মুভি ডেটাবেসে

তথ্যসূত্র

বিষয়শ্রেণী:২০১০-এর চলচ্চিত্র
বিষয়শ্রেণী:মার্কিন প্রামাণ্য চলচ্চিত্র